**Projekts 20.06.2018.**

5.3.2/4

**Nevalstisko organizāciju un Ministru kabineta sadarbības memoranda**

**īstenošanas padomes sēdes protokols**

**Protokols Nr. 4**

2018. gada 30. maijā

Rīgā, Brīvības bulvārī 36, Ministru kabineta Zaļajā zālē

**Sēdi vada:**

Zaiga Pūce – biedrība "Ascendum", Memoranda padomes vadītāja vietniece

**Sēdē piedalās padomes locekļi un to pārstāvji:**

1. Kristīne Zonberga – biedrība "Latvijas Pilsoniskā alianse"
2. Āris Ādlers – biedrība "Latvijas Lauku forums
3. Kristaps Zariņš – biedrība "Latvijas Jauno zinātnieku apvienība"
4. Edgars Treibergs – biedrība "Lauksaimnieku organizāciju sadarbības padome"
5. Emīls Anškens – biedrība "Latvijas Jaunatnes padome"
6. Ilze Trušinska – Vides aizsardzības un reģionālās attīstības ministrija
7. Pēteris Vilks – Pārresoru koordinācijas centrs
8. Ingus Alliks – Labklājības ministrija
9. Agnese Rācene-Krūmiņa – Tieslietu ministrija
10. Laila Balga – biedrība "EAPN Latvia"

**Sēdē bez balsstiesībām piedalās:**

|  |  |  |
| --- | --- | --- |
| Nr. | Uzvārds /Vārds | Organizācija |
|  | Vijārs Griķis | Biedrība "Latvijas Brīvprātīgo ugunsdzēsēju biedrību apvienība" |
|  | Māris Voicišš | Biedrība "Latvijas Brīvprātīgo ugunsdzēsēju biedrību apvienība" |
|  | Laima Letiņa | Latvijas Republikas Uzņēmumu reģistrs |
|  | Baiba Ziemele | Biedrība "Latvijas Hemofilijas biedrība" |
|  | Linda Austere | Biedrība "Latvijas Komercbanku asociācija" |
|  | Sanda Liepiņa | Biedrība "Latvijas Komercbanku asociācija" |
|  | Edgars Pastars | Biedrība "Latvijas Komercbanku asociācija" |
|  | Ivars Redisons | Biedrība "Latvijas Sociālo reformu biedrība" |
|  | Edgars Dreimanis | Biedrība "Latvijas Sociālo reformu biedrība" |
|  | Ivo Ošenieks | Biedrība "Latvijas Pasažieru pārvadātāju asociācija" |
|  | Svetlana Jesiļevska | Biedrība "Latvijas Pasažieru pārvadātāju asociācija" |
|  | Inna Kurahtanova | Biedrība "Eirointegrācija un ekonomiskā attīstība" |
|  | Daiga Avdejanova | Datu valsts inspekcija |
|  | Aivars Stankevičs | Biedrība "Latvijas Privātskolu asociācija" |
|  | Egils Rupeks | Biedrība "Baltijas Franšīzes fonds" |
|  | Aivars Stankevičs | Biedrība "Latvijas Privātskolu asociācija" |
|  | Aija Bauere | Sabiedrības integrācijas fonda administrācija |
|  | Linda Mežviete | Sabiedrības integrācijas fonda administrācija |
|  | Jevgenija Kučāne | Tieslietu ministrija |
|  | Astrīda Babāne | Biedrība "Par taisnīgumu un atklātību" |
|  | Rolands Artūrs Bebris | Biedrība "Latvijas Okupācijas muzeja biedrība" |
|  | Jānis Ielītis | Biedrība "Latvijas Sieviešu nevalstisko  organizāciju sadarbības tīkls" |
|  | Terezija Mackare | Biedrība "Rīgas aktīvo senioru alianse" |
|  | Indra Cimermane | Biedrība "Lauksaimnieku organizāciju sadarbības padome" |
|  | Ludmila Karačebāne | Biedrība "Gobas Bolderājā" |
|  | Gita Miruškina | Biedrība "Patvērums "Drošā māja"" |
|  | Juris Dzelme | Nodibinājums “Augstākās izglītības kvalitātes centrs” |
|  | Andrejs Melnalksnis | Latvijas Iekšlietu darbinieku arodbiedrība |
|  | Linda Jākobsone | Biedrība "Sabiedriskās politikas centrs PROVIDUS" |
|  | Agita Hauka | Biedrība "Latvijas Zemnieku federācija" |
|  | Baiba Gulbe | Biedrība "Latvijas Ūdensapgādes un kanalizācijas  uzņēmumu asociācija" |

**Protokolē:**

Zane Legzdiņa-Joja – Valsts kancelejas Valsts pārvaldes politikas departamenta konsultante

**Sēdi sāk: plkst. 11:00.**

**Sēdes darba kārtība:**

|  |  |  |
| --- | --- | --- |
| **Nr.p.k.** | **Jautājums** | **Ziņo/Uzaicināti** |
| 1. | Apstiprināt 18.04.2018. sēdes protokolu un 30.05.2018. sēdes darba kārtību | **Zaiga Pūce**  Biedrība "Ascendum", Memoranda padomes vadītāja vietniece |
| **Informatīvie jautājumi** | | |
| 2. | Ziņojums par nevalstiskā sektora attīstības tendencēm un problemātiku | **Kristīne Zonberga**  Biedrība "Latvijas Pilsoniskā alianse" |
| 3. | Informācija par patiesā labuma guvēju norādīšanu biedrībām un nodibinājumiem  Biedrības patiesā labuma guvēja norādīšana atbilstoši kredītiestāžu saistošajiem normatīvajiem aktiem | **Laima Letiņa**  Latvijas Republikas Uzņēmumu reģistrs  **Sanda Liepiņa**  **Edgars Pastars**  Biedrība "Latvijas Komercbanku asociācija" |
| 4. | Vispārīgās datu aizsardzības regulas piemērošana nevalstisko organizāciju darbā | **Daiga Avdejanova**  Datu valsts inspekcija |
| 5. | Dažādi:  Nākamās sēdes datums, laiks, darba kārtība | **Zaiga Pūce**  Biedrība "Ascendum", Memoranda padomes vadītāja vietniece |

**1. jautājums**

Apstiprināt 18.04.2018. sēdes protokolu un 30.05.2018. sēdes darba kārtību \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: Z. Pūce*

**Nolemts:**

Apstiprināt 18.04.2018. sēdes protokolu un 30.05.2018. sēdes darba kārtību.

**2. jautājums**  
Ziņojums par nevalstiskā sektora attīstības tendencēm un problemātiku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: K. Zonberga*

*Izsakās: P. Vilks, Z. Pūce, I. Alliks, Ā. Ādlers, K. Zariņš, B.Ziemele, A.Rācene-Krūmiņa*

**K. Zonberga** iepazīstina ar biedrības "Latvijas pilsoniskā alianse" identificētajām problēmām nevalstiskā sektora sadarbībā ar valsts pārvaldi un politiķiem. Noslēgumā vēlreiz aicina Ministru prezidentu atrast laiku, lai tiktos ar nevalstiskajām organizācijām, kā arī valdību reaģēt uz nevalstiskā sektora identificētajām problēmām attiecībā uz sadarbības problemātiku.

**P. Vilks** vēlas noskaidrot, vai prezentācijā minētajiem faktiem ir fiksēti avoti un vai iepriekšminētā informācija ir apkopoti kādā dokumentā. Vienlaikus uzsver, ka paustie secinājumi ir kritiski, tomēr vērš uzmanību, ka apkopojums ļautu identificētās problēmas atbilstoši risināt. Kā arī pauž viedokli, ka Latvijā saskaņā ar normatīvo regulējumu ir ļoti atvērta demokrātija.

**I. Alliks** atbalsta P. Vilka viedokli un uzsver, ka regulāri apmeklējot valdības sēdes, nav radies iespaids, ka iespējas paust viedokli, to skaitā, arī pretēju viedokli, būtu ierobežotas.

**Ā. Ādlers** norāda, ka biedrības "Latvijas Pilsoniskā alianse" identificētie fakti ir satraucoši un aicina Memoranda padomes ietvaros risināt šos jautājumus, piemēram, veidojot darba grupu.

**K. Zariņš** uzsver, ka viņa vērtējumā arī savstarpējai sadarbībai un dialogam nevalstiskajā sektorā ir būtiska loma, jo ne vienmēr visi var būt pārstāvēti.

**K. Zonberga** uzsver, ka biedrības "Latvijas Pilsoniskā alianse" rīcībā ir konkrētas situācijas, par kurām nevalstiskā sektora organizācijas ir paudušas negatīvus sadarbības pieredzi, norādot, ka ja ir apņemšanās šādas situācijas risināt, biedrība "Latvijas Pilsoniskā alianse" var apkopot tās rīcībā esošo informāciju par problēmjautājumiem saistībā ar nevalstisko organizāciju sadarbību ar valsts pārvaldi.

**I. Alliks** uzsver, ka viņa ieskatā vismaz labklājības nozarē sabiedrības iesaiste tiek nodrošināta arvien ietverošāk un ar mērķi saskaņot viedokli ar nevalstiskajām organizācijām.

**B. Ziemele** norāda uz dažām problēmām saistībā ar pacientu līdzdalību veselības aprūpes nozarē, galvenokārt, vēršot uzmanību, ka viedoklis tiek uzklausīts, tomēr iztrūkst atgriezeniskā saite un mērķa grupas iesaiste konkrētu vajadzību noskaidrošanā.

**K. Zonberga** aicina iesaistītās puses rast iespējas uzlabot sadarbību starp nevalstisko sektoru un valsts pārvaldi.

**Ā. Ādlers** aicina veidot dialogu un sadarbību starp iesaistītajām pusēm, lai panāktu kopīgu izpratni par risināmajiem jautājumiem.

**A. Rācene-Krūmiņa** aicina neizdarīt secinājumus kopumā, balstot vērtējumu uz atsevišķām konfliktsituācijām.

**Nolemts:**

1. izveidot darba grupu, lai diskutētu par iespējām uzlabot sadarbību starp valsts pārvaldi un nevalstiskajām organizācijām;
2. lūgt biedrību "Latvijas Pilsoniskā alianse" apkopot problēmas, ar kurām nevalstiskās organizācijas ir saskārušās sadarbojoties ar valsts pārvaldi, lai attiecīgās situācijas sekmīgi būtu iespējas risināt.

Biedrības "Latvijas pilsoniskā alianse" prezentācija pieejama Ministru kabineta tīmekļvietnē - <http://www.mk.gov.lv/sites/default/files/editor/pilsoniskas_sabiedribas_tendences_30.05.2018.pdf>

**3. jautājums**  
Informācija par patiesā labuma guvēju norādīšanu biedrībām un nodibinājumiem

Biedrības patiesā labuma guvēja norādīšana atbilstoši kredītiestāžu saistošajiem normatīvajiem aktiem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: L. Letiņa, S. Liepiņa*

*Izsakās: Ā. Ādlers, Z. Pūce, E. Pastars*

**L. Letiņa** iepazīstina ar normatīvajiem aktiem saskaņā ar kuriem dažādām juridiskām personām uzlikts pienākums atklāt patiesā labuma guvējus, kā arī skaidro pienākumu norādīt patiesā labuma guvējus biedrībām, vienlaikus norādot, ka klasiskā biedrībā, ja tā darbojas atbilstoši Biedrību un nodibinājumu likuma ietvaram, patiesā labuma guvējus noskaidrot nav iespējams. Kā arī rekomendē ne tikai informēt Latvijas Republikas Uzņēmumu reģistru, ka biedrībai nav iespējams noskaidrot patiesā labuma guvējus, bet arī fiksēt šo faktu biedrības sapulču protokolos.

**S. Liepiņa** papildinot iepriekš sniegto informāciju, aicina iepazīties ar biedrības "Latvijas Komercbanku asociācija" kopīgi ar Latvijas Republikas Uzņēmumu reģistru sagatavotajiem skaidrojošajiem materiāliem, un norāda uz banku veicamajām darbībām patiesā labuma guvēju noskaidrošanai. Kā arī informē, ka saskaņā ar regulējumu biedrības statuss pats par sevi ir uzskatāms par riska faktoru, līdz ar to bankas padziļināti izpēta biedrību pirms sadarbības uzsākšanas un arī veic izpēti par esošajiem klientiem. Uzsver, ka labas sadarbības veicināšanai klientiem nevajadzētu atteikties sniegt informāciju bankai, riskējot ar darījumu attiecību pārtraukšanu. Papildus informē, ka biedrības "Latvijas Komercbanku asociācija" Ombudam ir paplašinātas funkcijas, lai dotu iespēju objektīvi izvērtēt problēmsituācijas saistībā ar patiesā labuma guvēju norādīšanu.

**Ā. Adlers** vērš uzmanību, ka biedrību kontekstā apzīmējums patiesā labuma guvējs ir neatbilstošs, ņemot vērā biedrību darbības mērķus un, ja iespējams, aicina precizēt terminus.

**L. Letiņa** piekrīt viedoklim, paskaidrojot, ka Latvijas Republikas Uzņēmumu reģistrs biežāk lieto terminu "faktiskais īpašnieks", kāds ir noteikts arī Eiropas Savienības direktīvā.

**Z. Pūce** lūdz skaidrojumu, kāpēc biedrības statuss pats par sevi tiek uzskatītas par paaugstinātu risku, jo, piemēram, biedrības ar sabiedriskā labuma statusu netiek uzskatītas par klientu ar paaugstinātu risku.

**E. Pastars** skaidro, kaarī biedrībām ar sabiedriskā labuma statusu ir jānorāda patiesā labuma guvēji, tomēr iepriekšminētās biedrības savā darbībā ir pakļautas valsts dienestu pastiprinātai uzraudzībai un kontrolei, līdz ar to pieņemot, ka risks vairs nav augsts. Kā arī uzsver, ka biedrībām nevajadzētu atteikties atbildēt uz bankas uzdotajiem jautājumiem – ja biedrība darbojas saskaņā ar tās izveides mērķiem, tās darbība neradīs risku sadarbības pārtraukšanai no bankas puses.

**Nolemts:**

Pieņemt zināšanai Latvijas Republikas Uzņēmumu reģistra un biedrības "Latvijas Komercbanku asociācija" pārstāvju sniegto informāciju.

Latvijas Republikas Uzņēmumu reģistra prezentācija, kā arī Latvijas Republikas Uzņēmumu reģistra un biedrības "Latvijas Komercbanku asociācija" sagatavotie informatīvie materiāli pieejami Ministru kabineta tīmekļvietnē - <http://www.mk.gov.lv/sites/default/files/editor/plg_biedribas_memorands_300518.pdf>, <http://www.mk.gov.lv/sites/default/files/editor/patiesais_labuma_guvejs_biedribas_infolapa.pdf>, <http://www.mk.gov.lv/sites/default/files/editor/biedribas_arodbiedribas_politiskas_partijas_plg.pdf>, <http://www.mk.gov.lv/sites/default/files/editor/nodibinajumi_plg.pdf>.

**4. jautājums**

Vispārīgās datu aizsardzības regulas piemērošana nevalstisko organizāciju darbā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: D. Avdejanova*

*Izsakās: Z. Pūce, Ā. Ādlers, E. Anškens, K. Zonberga,*

**D. Avdejanova** iepazīstina ar Vispārīgās datu aizsardzības regulas piemērošanas prasībām nevalstisko organizāciju darbā, kā arī informē par biežāk pieļautajām kļūdām, aicinot šādas kļūdas nepieļaut. Papildus aicina neskaidrību gadījumā vērsties Datu valsts inspekcijā.

**Z. Pūce** lūdz skaidrot dažādus regulas piemērošanas aspektus, piemēram, kā praktiski darbojas princips "konsultē vispirms", vai ir plānots izstrādāt paraugus u.c.

**D. Avdejanova** skaidro, ka parasti tiek noteikts termiņš, kurā Datu valsts inspekcijas identificētās nepilnības ir jānovērš.

**Ā. Ādlers** norāda, ka viens no aktuālajiem jautājumiem ir par biedrības darbību atspoguļošanu to tīmekļa vietnēs, kas būtu pieļaujami, ja dati ir aktuāli, tomēr nav skaidrs, ko darīt ar vēsturiskajiem materiāliem.

**D. Avdejanova** vērš uzmanību, ka viena no tiesībām, ko cilvēks var īstenot ir tiesības tikt aizmirstam. Faktiski piemērojot prasību, var būt situācijas, ka organizācija saņem iesniegumu un attiecīgi tad vērtē iespējas izņemt tīmekļa vietnē ievietoto informāciju. Vienlaikus aicina organizācijas rīkoties proaktīvi un pārskatīt to publiskoto informāciju, vērtējot nepieciešamību informācijas uzkrāšanu turpināt.

**E. Anškens** vēlas noskaidrot, vai realizējot projektus ar piesaistītu finansējumu un to ietvaros rīkotu pasākumu mērķauditorijas pārstāvis var atteikties sniegt informāciju par sevi.

**D. Advejanova** skaidro, ka lai pierādītu finansējuma apguvi, projekta realizētājs ir tiesīgs dalībniekiem pieprasīt nepieciešamos personas datus un iesniegt personas datus arī projekta finansētājam.

**K. Zonberga** vērš uzmanību, ka par iepriekš diskutēto jautājumu ir nepieciešams panākt vienotu izpratni starp visiem iesaistītajiem.

**Nolemts:**

Pieņemt zināšanai Datu valsts inspekcijas pārstāves sniegto informāciju.

Datu valsts inspekcijas prezentācija pieejama Ministru kabineta tīmekļvietnē - <http://www.mk.gov.lv/sites/default/files/editor/prezentacija-30-05-2018.pdf>.

**5. Dažādi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: Z. Pūce*

**Nolemts:**

1. Nākamo Memoranda padomes sēdi organizēt 27.06.2018. plkst. 11.00.
2. Memoranda padomes sēdes darba kārtībā iekļaut šādus jautājumus:
3. par memoranda padomes konferences norises laiku un darba kārtību;
4. par memoranda padomes NVO puses locekļu vēlēšanām.

**Sēdi slēdz: plkst. 12:57**

Sēdes videoieraksts pieejams Ministru kabineta tīmekļvietnē - <http://www.mk.gov.lv/lv/aktuali/tiesraides/videoarhivs/?v=GOcqOqZQ> un Ministru kabineta youtube kontā: <https://www.youtube.com/watch?v=ASpD5CypLeE>.

Sēdes vadītājs: Z. Pūce

Protokolē: Z. Legzdiņa-Joja